Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12010

1. FEJEZET. ÁLTALÁNOS RÉSZ 1.1. Alkalmazhatóság 1.1.1. A IV. Rész Szabványait az 1. 1. 2 pontban felsorolt minden helikopterre alkalmazni kell, amelynek prototípusát légialkalmassági bizonyítvány megszerzése érdekében 1991. március 22.-én vagy azt követően nyújtották be a nemzeti hatósághoz. Megjegyzés – A Tanács tudatában van annak, hogy a tűzvédelemre, a kényszerleszállás utáni túlélésre, és a veszélyhelyzetekre vonatkozó rendelkezésekkel kapcsolatos Szabványok a biztonság szempontjából nagyon fontosak, és sürgeti, hogy ezen Szabványok lényegi részét amilyen hamar lehet és megvalósítható, vezessék be az alkalmazásra előírt időpont előtt. 1.1.2. A IV. Rész Szabványait a nemzetközi repülésben utas-, áru-, vagy posta szállításában résztvevő helikopterekre kell alkalmazni. Megjegyzés – Az alábbi Szabványokban nincs mennyiségi specifikáció ellentétben azokkal a Szabványokkal, melyek a nemzeti légialkalmassági kódokban találhatók. A II. Rész 3. 2. 2. pontjának megfelelően ezeket ki kell egészíteni a Szerződő Államok által összeállított nemzeti követelményekkel. 1.1.3. A II. Rész 3. 2. 2. pontjában hivatkozott átfogó és részletes nemzeti kód megfelelő része által meghatározott légialkalmassági szintnek az 1. 1. 2. pontban megjelölt helikopterekre lényegében legalább azonosnak kell lenni a IV. Rész széleskörű Szabványai által megcélzott általános szinttel. 1.1.4. Ha mást nem írtak elő, a Szabványokat a komplett helikopterre kell alkalmazni, beleértve a hajtóműveket, rendszereket és berendezéseket. 1.2. Korlátozások 1.2.1. Korlátozó körülményeket kell meghatározni a helikopterre, annak hajtóműveire és berendezéseire (lásd 9. 2. pontot). A IV. Rész Szabványainak való megfelelést meg kell állapítani feltételezve, hogy a helikoptert a megadott korlátozásokon belül üzemeltetik. A korlátozásoknak a helikopter biztonságára veszélyt jelentő bármiféle körülménytől mentesnek kell lenni, úgy, hogy az ilyen körülményből eredő baleset veszélye elhanyagolhatóan kicsiny legyen.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes